作者：曾栋
词牌/韵律：过秦楼

paragraphs: 曙色开晴，轻飔敷暖，日影才经檐角。
倦来芳径，且倚阑干，独地新愁粘著。
长日如年，可堪恨雨丝丝，梦云漠漠。
见鸣禽递响，乳莺梳翅，痴愁方觉。
凝望处，初绿呈新，陈柯拆旧，忘了一春归却。
不伤花老，只怕花开，解使朱颜销铄。
宝扇轻摇，乱抛花片教飞，迎风低掠。
忍重携素手，骤觉一分瘦落。